Cockerspanieli

Cockerspanieli () on englantilainen koirarotu, joka kuuluu FCI:n (Fédération Cynologique Internationale) luokituksen mukaan ryhmään 8 (noutajat, ylösajavat koirat ja vesikoirat) ja alaryhmään ylösajavat koirat. https://web.archive.org/web/20070227064632/http://www.kennelliitto.fi/NR/rdonlyres/2A60FA94-5585-4D1C-8D09-477EAAE2EC4B/0/cockerspanieli353.pdf Se oli vuonna 2025 Suomen seitsemänneksi rekisteröidyin rotuRekisteröinnit 2021-2025. KoiraNet, Suomen Kennelliitto. Viitattu 25.1.2026. oltuaan vuonna 1972 kolmanneksi rekisteröidyin.

Joskus rotua kutsutaan englannin kielessä "englannincockerspanieliksi", jotta sitä ei sotkettaisi amerikancockerspanieliin.

Cockerspanieli rotuna jakautuu näyttely- ja käyttölinjoihin. Linjojen jakautuminen johtuu erilaisista painotuksista jalostuksessa. Näyttelylinjaisten jalostuksessa painotetaan enemmän ulkomuotoa ja käyttölinjaisten jalostuksessa käyttöominaisuuksia. Valtaosa cockerspanieleista Suomessa on näyttelylinjaisia.

 Ulkonäkö 

Cockerspanieli on pienikokoinen ja sopusuhtainen. Koiran silmien tulisi olla tumman väriset ja korvien alas sijoittuneet. Cockerspanielin häntä on perinteisesti typistetty, mutta Suomessa ja monissa muissa Euroopan maissa hännän typistäminen on nykyisin kielletty.

Cockerspanielin väreissä karkea jako tehdään yksiväristen ja kirjavien cockereiden kesken. Yksiväriset voivat olla joko punaisia (sävyt ja värin syvyys vaihtelee), mustia tai maksanruskeita. Yksivärisillä sallitaan vain pieni valkoinen merkki rinnassa. Yksivärisiin kuuluvat myös tan-merkkejä kantavat cockerit. Black & tanilla on musta turkki punaisin merkein ja liver tanilla ruskea turkki punaisin merkein. 

Kirjavia ovat sekä puhtaasti kaksiväriset (mustavalkoinen, liver-valkoinen ja punavalkoinen) että roanit (blue roan, orange roan, lemon roan, liver roan), joissa vaaleaan (esimerkiksi valkoiseen) turkin osaan on sekoittunut tummaa (esimerkiksi mustaa tai punaista). Kirjavissa tan-värinä löytyy blue roan tan. Turkiltaan valkopohjainen cockeri, jolla on sekä mustia että punaisia laikkuja kutsutaan nimellä tricolor. Väri on Suomessa nykyään erittäin harvinainen. 

Monet metsästäjät pitävät valkoista väriä turkissa etuna, koska sen ansiosta metsästäjä näkee koiran paremmin.

 Luonne ja käyttäytyminen 
pienoiskuva|vasen|Musta cockerspanieli
Cockerspanieli on rohkea ja sen luonteenpiirteisiin kuuluu älykkyyden sekä valppauden ilmaiseminen kasvojen ilmeillä. Rodusta pidetään sen ystävällisen, uskollisen, leikkisän ja hellän luonteen ansiosta. Koirat ovat helppoja kouluttaa ja hyviä koko perheen lemmikkejä. Hyvin harvoilla cockereilla on luonnevikoja; vuonna 2002 tehdyssä 487 koiran tutkimuksessa vain prosentti koirista oli aggressiivisia ihmisille ja kaksi prosenttia aggressiivisia muille koirille .

 Alkuperä 
pienoiskuva|Cockerspanieli uzbekistanilaisessa postimerkissä.
pienoiskuva|Cockerspanieli romanialaisessa postimerkissä.
Spanielin sukuisia koiria on käytetty Euroopassa metsästyksessä jo tuhat vuotta sitten. Keltit tai irlantilaiset veivät näitä koiria Britteinsaarille. Erot rotujen välille syntyivät metsästettävien lajien mukaan: lehtokurpan () metsästyksessä hyviä yksilöitä alettiin kutsua "cockingspanieleiksi".
Kielentutkijat ovat löytäneet spanieliksi tulkitun sanan 1300-luvulta peräisin olevasta lakitekstistä. Ensimmäisen kerran itse sana "spanieli" esiintyy 1320-luvulta peräisin olevassa runossa. Lintukoiria käsittelevässä, 1790-luvulla ilmestyneessä kirjassa mainitaan ensimmäisen kerran sana "cocker". Omaksi rodukseen cockeri erotettiin virallisesti vasta vuonna 1901. Suomeen ensimmäiset cockerit tulivat 1930-luvulla, ja 1950-luvusta lähtien se on ollut jatkuvasti yksi suosituimmista koiraroduista Suomessa. 

 Käyttötarkoitus 
Nykyisin cockerspanieli on suosittu seurakoira ja sen kanssa voi harrastaa tottelevaisuuskoulutusta (toko) tai agilitya, jäljestää tai metsästää. Cockeri on myös hurmaava ja tyylikäs näyttelykoira. Erinomaisen hajuaistinsa vuoksi cockereita on koulutettu myös haavoittuneen hirven jäljestykseen, rauniokoiraksi ja tullille huumekoiraksi. Yleisesittely, Spanieliliitto 2010. Viitattu 29.12.2016. (Internet Archive). 

 Terveys 
Cockerspanielin keskimääräinen elinikä on 9–11 vuotta. Yleisimmät kuolinsyyt ovat vanhuus, maksan- ja ruoansulatuskanavan sairaudet, sydänsairaudet ja kasvainsairaudet. 

Cockerspanielin yleisimpiä sairauksia ovat atopia, allergiat, korvatulehdukset, patellaluksaatio ja selkäsairaudet. Rodun edustajat ovat alttiita sairastumaan korvatulehduksiin isojen luppakorviensa takia ja lisäksi rodun edustajilla esiintyy keskimääräistä enemmän atopiaa ja allergiaa. Cockerspanielilla myös muita koirarotuja suurempi riski sairastua kilpirauhasen vajaatoimintaan.  Rodun PEVISA-ohjelmassa on pakollinen lonkkakuvauslausunto sekä silmätarkastuslausunto. Silmätarkastuslausunto ei saa olla astutushetkellä 24 kuukautta vanhempi.

Viime vuosina rodun selän terveys on alkanut herättää enemmän huomiota. Retrogeeni 2-FGF4 (CDDY) aiheuttaa välilevyjen varhaista rappeutumista, mikä tekee niistä alttiita vaurioille. Pitkälle edennyt rappeutuminen johtaa välilevyjen kalkkeutumiseen, joita voidaan nähdä rötgenkuvista. Tämä retrogeeni nostaa välilevysairauden riskin jopa 5–15 -kertaiseksi. Periytyminen on vallitsevaa, joten välilevysairauden riski kasvaa jo yhden geenikopion myötä. Valtaosa cockerspanieleista on homotsygootteja eli kantaa kahta kopiota 12-FGF4 retrogeenistä.

Cockerspanieli keskimääräistä rotukoiraa sisäsiittoisempi. Geenitutkimuksessa vähiten sisäsiittoinen koirarotu oli sekarotuinen ja sen jälkeläisen sisäsiittoisuusluku oli 0,037. Serkusten jälkeläisen sisäsiittoisuusluku on 0,0625 ja täyssisarusten jälkeläisellä luku on 0,25. Cockerspanielin jälkeläisen sisäsiittoisuusluku on tätäkin korkeampi: 0,283. Keskimääräisen rotukoiran sisäsiittoisuus on 0,249. 

pienoiskuva|Cockerspanielin pentuja

 Katso myös 
Amerikancockerspanieli
Englanninspringerspanieli
Fieldspanieli

 Lähteet 

 Kirjallisuutta 

Roettger, Anthony: Urban Gun Dogs: Training Flushing Dogs for Home and Field (The Writer's Collective, 2004) 
Fergus, Charles: Gun Dog Breeds, A Guide to Spaniels, Retrievers, and Pointing Dogs (The Lyons Press, 2002) 

 Aiheesta muualla 

Suomen Kennelliiton rotumääritelmä
Cockerspanielit ry 
Cockerspanielin rotuesittely 
Kolehouse,Bobbie: Dusting off History to Look at Cocker Hunting Tradion (Part I) 
Kolehouse, Bobbie: Dusting off History to Look at Cocker Hunting Tradion (Part II) 
Thoms,Jerry: Pocket Rockets (Gun Dog Magazine December, 2002)  
Thoms,Jerry: Emma is a Gun Dog(Cocker Size) (Gun Dog Magazine)  
Sekalaista tietoa 
Hieman rodun historiaa 
Erilaisia cockerspanielin turkinvärivaihtoehtoja  
English Cocker Spaniels 

Luokka:Englantilaiset koirarodut
Luokka:FCI 8 Noutajat, ylösajavat koirat ja vesikoirat
Luokka:Spanielit
Luokka:Seulonnan keskeiset artikkelit